recursal/SuperWikiNEXT-32B huggingface dataset:
Fremre korsbånd benevnt *anterior cruciate ligament*, bakre korsbånd benevnt *posterior cruciate ligament*
**Korsbånd** *(ligamentum cruciatum anterior et posterior)* er to leddbånd i kneet på mennesker og andre pattedyr. De forbinder lårbenet *(femur)* med skinnebenet *(tibia)* og holder kneet stabilt.

Fremre korsbånd *(ligamentum cruciatum anterius)* går fra fremre del av skinnebenets leddflate til innsiden av lårbensknoken. Bakre korsbånd *(ligamentum cruciatum posterius)* går fra bakre del av skinnebenets leddflate til innsiden av lårbensknoken.

Korsbåndskader
--------------

Korsbåndskader forekommer oftest innen idrett. Utøvere innen alpin skiidrett, håndball, fotball og basketball er mest utsatt. Korsbåndskader forekommer oftere hos jenter og kvinner enn hos gutter og menn.

Referanser
----------

1. ↑  «Oversikt kneskader». *skadefri.no*. Besøkt 24. mars 2022.
2. ↑  «Fremre korsbåndskade». NHI. Besøkt 24. mars 2022.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND
 |
*Se også Høydehopp.*
**Høyde** er en måling av avstanden fra nederst til øverst av noe som er oppreist. Målingen må gjøres vertikalt, ellers benevnes den lengde (eller noen ganger bredde). Som med lengde og bredde, er høyde målt i enheter for lengde.

I geodesi er høyde den metriske, vertikale avstanden et punkt (vanligvis i terrenget, som for eksempel en fjelltopp) har over en *referanseflate*, som for eksempel gjennomsnittlig havnivå. En mer presis definisjon av en referanseflate er en geoide, som er ekvipotensialflaten til geopotensialet som sammenfaller, i gjennomsnitt, med gjennomsnittlig havnivå. En høyde som er målt i forhold til en geoide kalles ortometrisk høyde.

Menneskers høyde er noe man studerer innenfor antropometri. Som det er blitt påpekt i en artikkel  i *The New Yorker* er gjennomsnittshøyden til menneskepopulasjoner et bekvemt mål på alle faktorene som påvirker en gruppes velvære. Mens variasjoner i høyde i en populasjon er avhengig av genetikk, så er variasjoner i høyde mellom populasjoner først og fremst avhengig av miljøet. FN bruker høyde, som ett av flere mål, for å overvåke ernæringsforhold i utviklingsland. I menneskepopulasjoner kan høyde uttrykke komplekse data om en gruppes oppvekst, sosiale forhold, ernæring og helseforhold.

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
Et **kartotek** er et mellomstadium mellom et arkiv og et register. Kartoteket besto opprinnelig av kartongkort, med standardiserte rubrikker som utvidet kapasiteten til registeret, som var en liste over hva som ble tilført arkivet. Registeret ble gjerne ført fortløpende og kronologisk i egen bok. 
Det ble oppfunnet av Carl von Linné.

Avhengig av sammenheng, kunne det lages flere kartotekkort til samme registertilføyelse, slik som med bibliotekenes kartotek, som gjerne hadde ett kort med forfatter, ett med boktittel - og gjerne med klassifikasjons- (fag-)nummer i tillegg. Kortformen gjorde det noenlunde enkelt å bla seg fram dit en ville.

De fleste kartoteker er i dag lagt inn i EDBsystemer, der en kan trekke ut lister og andre former for oversikter ved hjelp av rubrikksystemer - eller, slik som i WP, kategorier og ordsøk.

I en overgang fra manuell til elektrisk kortsortering, bruktes hullkort og kort med hakk eller hull i kantene. Disse forenklet sorteringsprosessen, som dermed lot seg gjennomføre ved hjelp av en strikkepinne i rett hull. IBMs regnesentraler brukte også hullkort rundt 1970.

Se også
-------

* Rolodex

Referanser
----------

1. ↑  Carl Linnaeus Invented The Index Card – ScienceDaily (16. juni 2009)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** LCCN **·** NKC
 |
***Rustling a Bride*** er en amerikansk stumfilm fra 1919, regissert av Irvin Willat.

Handling
--------

Cowboy Nick McCredie skriver brev til en ung kvinne ved navn Emily, som bor sammen med bestemoren sin. Men i stedet for å sende et fotogrgafi av seg selv til henne, legger Nick ved et fotografi av sin kjekkere kamerat Pen Walton. Etter at Nick får øye på Walton som stjeler to hester, går Nick med på å tie om dette når Walton lover å reformere seg og endelig bli lovlydig. I mellomtiden dør Emilys bestemor, og hennes nye verge forsøker å tvinge Emily til å gifte seg med ham.

Men Emily skriver om dette til Nick, som frir til henne viat et brev. Etter at Walton stjeler enda en hest og planter Nicks hanske på åstedet som bevis, bortfører han Emily også. Hun forsøker å stikke av og rir på den stjålne hesten tilbake til ranchen i tide for å stoppe at Nick blir henrettet for Waltons forbrytelser. Etter at de virkelige identitetene endelig er avslørt, kan Nick og Emily endelig gifte seg me hverandre.

Skuespillere
------------

* Lila Lee som Emily
* Monte Blue som Nick McCredie
* Lee Shumway som Pen Walton
* Manuel R. Ojeda som Pedro
* Ruby Lafayette som en tante
* Guy Oliver som Ezry
* Jim Farley som Sheridan
* Charles McHugh som Irish
* Dick La Reno som en Sheriff
* Tom Walsh som Dan
* Roy Marshall som Joe

Referanser
----------

1. 1 2  ; besøksdato: 8. juli 2016.
2. ↑   www.imdb.com, besøkt 8. juli 2016[Hentet fra Wikidata]
3. ↑  RUSTLING A BRIDE

Eksterne lenker
---------------

* (en) *Rustling a Bride* på Internet Movie Database Rediger på Wikidata

* (sv) *Rustling a Bride* i Svensk Filmdatabas Rediger på Wikidata

* (en) *Rustling a Bride* på American Film Institute Rediger på Wikidata
Minnesmerke på Bebelplatz til minne om nasjonalsosialistenes bokbrenning 10. mai 1933 da de brente «utysk» litteratur i en landsomfattende aksjon. Monumentet er formet som et hvitt rom under bakken med tomme bokhyller.
**Bebelplatz** (tidligere **Opernplatz** eller **Forum Fridericianum**) er en offentlig plass langs sørsiden av paradegaten Unter den Linden i Berlin. Den dannes av Staatsoper Unter den Linden mot øst, Humboldt-universitetet mot vest, og Sankt Hedwigkatedralen mot sør. Plassen er oppkalt etter August Bebel, det tyske sosialdemokratiske partiets (SPD) leder på 1800-tallet.

Bebelplatz er stedet hvor den kjente bokbrenningen den 10. mai 1933 fant sted. Etter initiativ fra Joseph Goebbels, Hitlers propagandaminister, brente SA og nasjonalsosialistiske ungdomsorganisasjoner over 20 000 bøker her, hovedsakelig av jødiske forfattere, bl.a. Thomas Mann, Heinrich Heine og Karl Marx.

Eksterne lenker
---------------

* (en) Bebelplatz (Berlin-Mitte) – kategori av bilder, video eller lyd på Commons Rediger på Wikidata

* (en) Forum Fridericianum – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF
 |

Portal: Tyskland
**Aliy Zirkle** (født 1969 i New Hampshire, USA) er en amerikansk hundekjører fra Alaska, USA. 

Zirkle utdannet seg som biolog ved universitetet i Pennsylvania, og hun flyttet til Alaska for å arbeide som biolog i 1990. 

I 2001 debuterte hun i Iditarod med en 33.-plass. Totalt har hun deltatt 6 ganger i verdens lengste hundesledeløp, og hennes beste plassering var i 2014 da hun ble nummer 2 bak Dallas Seavey

Hennes største prestasjon som hundesledekjører kom i 2000 da hun vant Yukon Quest. Hun var den første kvinne som vant dette løpet, og også den yngste vinneren av Yukon Quest.

Plasseringer i Iditarod
-----------------------

| År | Plassering | Tid |
| --- | --- | --- |
| 2001 | 33 | 12 døgn, 17 timer og 53 minutter |
| 2002 | 29 | 10 døgn, 18 timer og 01 minutter |
| 2003 | 14 | 10 døgn, 17 timer og 17 minutter |
| 2004 | 34 | 11 døgn, 02 timer og 04 minutter |
| 2005 | 11 | 10 døgn, 01 timer og 46 minutter |
| 2006 | 14 | 10 døgn, 00 timer og 36 minutter |

Eksterne lenker
---------------

* Offisielt nettsted Rediger på Wikidata

* (en) Aliy Zirkle – kategori av bilder, video eller lyd på Commons Rediger på Wikidata
* (en) Aliy Zirkle – Iditarod Trail Sled Dog Race Rediger på Wikidata
* Biografiside fra Cabela
* Hjemmeside
**Bernhard Tritscher** (født 25. april 1988) er en østerriksk langrennsløper, som tidligere konkurrerte i kombinert.

Som kombinertløper konkurrerte han internasjonalt fra 2003 til 2007, og har flere topp 20-plasseringer i FIS-renn.

Han deltok i sitt første FIS-renn som langrennsløper i 2006, og deltok i det østerrikske mesterskapet i 2007, der han kom på 15.-plass på 30 km fellesstart. I 2008 fikk han en 6.-plass på 30 km fristil i et FIS-renn i Hochfilzen, og samme år deltok han også i junior-VM, der han fikk 56- plass individuelt på 20 km fristil, og 16.-plass i stafetten sammen med det østerrikske laget.

I 2009 fikk han sin første pall-plassering i et FIS-renn, da han kom på 3.-plass på 10 km fristil i St.Jakob/Rosental. I desember deltok han i Aspen cup, og kom der på 9.-plass i sprinten.

Han deltok i Alpen cup i januar 2010 i Oberwiesenthal, der kom han på 5.-plass i sprinten. Senere i januar deltok han i det østerrikske mesterskapet, og kom på 11.-plass på både 10 km klassisk og den påfølgende jaktatarten. I Alpen cup i Campra i februar kvalifiserte han seg igjen til finalen, og endte på femteplass der. I mars fikk han sølv på 30 km fellesstart i det østerrikske mesterskapet.

I februar 2011 deltok han i Ski-VM i Holmenkollen. I sprinten kom han på 13.-plass i kvalifiseringen, men ble slått ut med 5.-plass i kvartfinalen. Dette ga en 13.-plass på sprinten.

### Sammenlagtplasseringer i verdenscupen

| Sesong | Totalt | Distanse | Sprint |
| --- | --- | --- | --- |
| Poeng | Plassering | Poeng | Plassering | Poeng | Plassering |
| 2010/11 | 85 | 67. | - | - | 85 | 28. |
| 2011/12 | 30 | 111. | - | - | 30 | 61. |
| 2012/13 | 72 | 63. | 16 | 81. | 56 | 37. |
| 2013/14 | 71 | 73. | 20 | 77. | 51 | 39. |
| 2014/15 | 140 | 47. | 56 | 50. | 84 | 28. |
| 2015/16 | 149 | 45. | 59 | 45. | 78 | 31. |

Referanser
----------

Eksterne lenker
---------------

* (en) Bernhard Tritscher – Olympics.com Rediger på Wikidata

* (en) Bernhard Tritscher – Olympic.org Rediger på Wikidata

* (en) Bernhard Tritscher – Olympedia Rediger på Wikidata

* (en) Bernhard Tritscher – Sports-Reference (OL-resultater – arkivert) Rediger på Wikidata

* (en) Bernhard Tritscher – FIS (kombinert) Rediger på Wikidata

* (en) Bernhard Tritscher – FIS (langrenn) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Bernhard Oliver «Benna» Lund** (født 16. april 1910 i Oslo, død 27. juni 1969 i Stavanger) var en norsk fotballspiller som spilte på landslaget og i Viking Fotballklubb fra 1927 til 1940. I løpet av karrieren i Viking spilte han 211 kamper og satte ballen i mål 62 ganger. Lund var sportsredaktør, senere journalist i Stavanger Aftenblad (1945-1968), polititjenestemann (1936 – 1940). Lund hadde vervet som formann i Stavanger Journalistlag 1963-1967, og var varamedlem til landsstyret i Norsk Journalistlag (NJ). Medlem av Norges fotballforbunds styre 1960-1965.

Bernhard Lund, Reidar Kvammen og Arthur Kvammen var de første spillerne som representerte Viking på det øverste landslagsnivået, i 1933 mot Tyskland. Lund skrev den første historieboken om Viking fotballklubb og flere sanger om klubben. Han var med styret i Viking og styret til Norsk Fotballforbund (1960-1965). Æresmedlem i Viking. Benna Lund skrev "Viking-sangen".

Bernhard Lund var i yngre år en meget allsidig idrettsmann. Blant annet ble han to ganger Norgesmester i boksing.

Lund var politimann i Stavanger da krigen brøt ut 9. april 1940. Sammen med politibetjent Alf Endsjø arresterte han mannskapet på tyske Roda. De førte 40 menn tilbake til politistasjonen, bare for å oppdage at tyskerne hadde overtatt. Lund drev med motstandsarbeid under krigen. I likhet med sin lagkamerat og politikollega Reidar Kvammen ble Lund satt i fangeskap på Grini. I maidagene 1945 var han med på å overta politistasjonen i Møllergata fra nazistene, sammen med Olav Ravndal og Thorleif Karlsen.

Etter krigen byttet Lund yrke. Han overtok jobben som sportsredaktør fra sin bror Fridtjhov Lund i Stavanger Aftenblad. Bernhard Lund var interessert i mye annet enn sport. Han skrev bokanmeldelser, petiter og om samfunnet ellers. Hans mange artikler om krigen ble samlet i et 124 siders hefte: "Det hendte i Rogaland - Blad fra heimefrontens saga". Bidragsyter i boka "På tokt med Norges landslag". Redaktør av boka "Idrettslaget Viking historie 1899-1963" og "Riskafjord A/S 50 år 1913-1963".

Referanser
----------

1. ↑   transfermarkt.com, Transfermarkt spiller-ID 422562[Hentet fra Wikidata]

Eksterne lenker
---------------

* (en) Bernhard Lund – Transfermarkt Rediger på Wikidata

* (en) Bernhard Lund – WorldFootball.net Rediger på Wikidata

* (en) Bernhard Lund – EU-Football.info Rediger på Wikidata

* (no) Bernhard Lund – Norges Fotballforbund Rediger på Wikidata
Idealisert amniot foster.  

a - Foster  

b -Plommesekk  

c - Allantois  

d - Amnion  

e - Chorion
**Chorion** eller **egghinnen** er en fosterhinne som finnes hos virveldyr og de aller fleste invertebrater. Hos krypdyr, eggleggende pattedyr og fugler er det den ytterste hinnen i egget, rett under eggeskallet. Hos lavere virveldyr og mange invertebrater er det den ytterste strukturen i egget som beskytter det mot omgivelsene. Vanligvis bruke bare begrepet chorion om egghinnen hos høyere virveldyr. Sammen med amnion utgjør chorion den dominerende fosterhinnen hos menneske og andre morkakedyr, og utgør også en del av morkaken.

Referanser
----------

1. ↑  Giese, A. & Pearse, J.S. (1977). *Reproduction of Marine Invertebrates V4: Molluscs : Gastropods and Cephalopods*. Academic Press Inc. s. 252. CS1-vedlikehold: Flere navn: forfatterliste (link)
2. ↑  Boenigk, J. Wodniok, S. & Glücksman, E. (2015). «Glosary». *Biodiversity and Earth History*. Springer. s. 368. ISBN 978-3-662-46394-9. CS1-vedlikehold: Flere navn: forfatterliste (link)
3. ↑  Yeo, G.F. (1889). *A Manual Of Physiology (2. utg)*. P. Blakiston, Son & Co. s. 660-664. Besøkt 21. juli 2015.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Det internasjonale energibyrået** (**IEA**) er en internasjonal organisasjon opprettet i november 1974 for å sikre stabil oljeforsyning og produsere informasjon og statistikk om det internasjonale oljemarkedet og andre energityper. Subsidiært arbeider IEA med å fremme og utvikle alternative energikilder, rasjonell energipolitikk og multinasjonalt samarbeid om energiteknologi. 

IEA har en kombinert oljereserve på 4 milliarder fat hvorav 1,4 milliarder kontrolleres av medlemsregjeringene for nødssituasjoner. IEA trådte inn i forbindelse med gulfkrigen i 1991 og orkanen «Katrina» i 2005.

Hver uke offentliggjøres mengden lagret olje og gass i USA. Lagertallene har stor innvirkning på oljeprisen. Balansen mellom tilbud og etterspørsel av olje er en viktig faktor i verdensøkonomiens utvikling.

Medlemsland
-----------

Organisasjonen har 30 medlemsstater (per 2021) og hovedkvarter i Paris i Frankrike. IEA er en autonom internasjonal organisasjon under OECDs vinger.

1. Australia
2. Belgia
3. Canada
4. Danmark
5. Estland
6. Finland
7. Frankrike
8. Hellas
9. Irland
10. Italia
11. Japan
12. Luxembourg
13. Mexico
14. Nederland
15. New Zealand
16. Norge
17. Polen
18. Portugal
19. Slovakia
20. Spania
21. Storbritannia
22. Sveits
23. Sverige
24. Sør-Korea
25. Tsjekkia
26. Tyrkia
27. Tyskland
28. Ungarn
29. USA
30. Østerrike

Rapport i 2021
--------------

I 2021 publiserte IEA en rapport om hvordan verden kan nå målet i Parisavtalen om maksimalt 1,5 grad oppvarming. Mange land har sagt de skal nå målene, men har ikke tatt de beslutninger som gjør dette mulig. Blant tiltakene i IEAs rapport er umiddelbart å slutte å investere i nye felt eller gruver for utvinning av fossil energi og det samme med nye kullkraftverk. I henhold til rapporten skal det i 2035 være slutt på å selge passasjerbiler med forbrenningsmotor.

Referanser
----------

1. ↑  Historie
2. ↑  Stillinger
3. ↑  Medlemsstater
4. ↑  World’s first comprehensive energy roadmap shows government actions to rapidly boost clean energy and reduce fossil fuel use can create millions of jobs, lift economic growth and keep net zero in reach. IEA. Besøkt 22. mai 2021.

Eksterne lenker
---------------

* (en) Offisielt nettsted Rediger på Wikidata

* (en) International Energy Agency – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** LCCN **·** ISNI **·** ISNI **·** BNF **·** BNF (data) **·** SUDOC **·** HDS **·** NKC
 |
**Col de la Madeleine** er et 1 993 meter høyt alpepass i Département Savoie i regionen Auvergne-Rhône-Alpes i Frankrike.

Passet knytter sammen landsbyen La Chambre i Maurienne-dalen med landsbyene Aigueblanche og Feissons-sur-Isère i Tarentaise. Stigningen opp fra Leene Chambre er 19,3 kilometer lang med en snittgradient på 8,0 %. Nordsiden opp fra Aigueblance er 28,3 kilometer lang og har en snittstigning på 5,4 %.

Col de la Madeleine har stått på Tour de France-programmet 23 ganger, første gang i 1969, siste gang så langt under 9. etappe i 2010. Passet blir klassifisert som en Hors catégorie stigning.

Litteratur
----------

* Kristian Bauer, *Roadbook Tour de France*, Bruckmann Verlag 2006
* Peter Leisl, *Die legendären Anstiege der Tour de France*, Covadonga 2004

Eksterne lenker
---------------

* (en) Col de la Madeleine – kategori av bilder, video eller lyd på Commons Rediger på Wikidata
* Col de la Madeleine - www.quaeldich.de
* Col de la Madeleine - www.4biker.eu

|  |  |
| --- | --- |
| Oppslagsverk/autoritetsdata | GeoNames
 |
**Cola di Rienzo** (født 1313 i Roma, død 8. oktober 1354 i Roma) var en italiensk politisk leder i middelalderen.

Bakgrunn
--------

Han var sønn av vertshusholderen Lorenzo Gabrini. Farens døpenavn ble forkortet til Rienzo, og hans eget, Nicola, ble forkortet til Cola.

Han tilbrakte sine tidligste år i den såkalte «pavenes by», Anagni, hvor han brukte mye tid på å studere de tidlige latinske skribenter, historikere, talere og poeter. Romas tidligere storhet inspirerte ham til å ønske å gjenopprette den makten Roma en gang hadde. Dette ble også styrket av ønsket om å hevne drapet på broren, som hadde blitt drept i et sammenstøt mellom adelsfamiliene Colonna og Orsini.

På denne tiden var Roma en skygge av sin tidligere storhet. Pest og malaria herjet, paven residerte i Avignon og mektige adelsfamilier som Colonna, Orsini og Frangipane sloss mot hverandre. Anarki rådet i den paveløse byen.

Rienzos opprør
--------------

*Epistolario di Cola di Rienzo*
Mot denne bakgrunnen trådte Cola di Rienzo fram på scenen med visjoner om å gjenopprette Romas tidligere storhet. Han så for seg at Italia ikke lenger skulle styres av pave, keiser eller adel, men av det romerske folket, som først lot seg rive med av hans revolusjonære budskap, som også indeholdt planer om en gjennomgripende endring av rettsvesen, forsvar og sosiale forhold. Første pinsedag 1347 gikk han og hans tilhengere i en prosesjon fra Sant'Angelo in Pescheria-kirken til Capitol. Her lot han seg velge til «folketribun», men kom umiddelbart i konflikt med de mektige adelsfamiliene. Han ble tvunget til å flykte til Praha, og dro noen år senere til Avignon. Paven utfordret ham til å konfrontere sine fiender i Roma.

Cola di Rienzo innførte i august 1354 en form for «folkelig diktatur», men til sist snudde også folket seg mot ham, og han ble drept på Capitol. Liket hans ble brent på et bål av tistler, og asken spredt for alle vinder.

Cola di Rienzo ble ikke glemt. Vennen Petrarca skrev en lengre ode til ham, og senere opptrådte han i lord Byrons diktning, hvor han hylles som en statsmann med fremtidsperspektiver. Han er også hovedpersonen i Wagners opera *Rienzi*. Hans brev og korrespondanse ble utgitt i 1890.

Referanser
----------

1. 1 2   Store sovjetiske encyklopedi (1969–1978), avsnitt, vers eller paragraf Кола ди Риенцо, besøkt 28. september 2015[Hentet fra Wikidata]
2. ↑  Martin Schwarz Lausten: *Kirkehistorie* (s. 136), forlaget ANIS, Frederiksberg 1997, ISBN 87-7467-202-4

Eksterne lenker
---------------

* (en) Cola di Rienzo – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** BNE **·** CiNii
 |
Karuizawa i Nagano Prefektur.
**Karuizawa** (軽井沢町 – *Karuizawa-machi*) er en by i Japan, ca. 150 km nordvest for Tokyo. Karuizawa ligger i distriktet Kitasaku i prefekturet Nagano. Byen ligger 800 moh. og har en befolkning på ca. 20 000 innbyggere.

Karuizawa er kjent blant japanere som et populært feriested. Mange familier reiser opp fra Tokyo i feriene – særlig om sommeren. Shinkansen har stopp i Karuizawa. Byen er også kjent for sin historiske handlegate Ginza.

Under de olympiske sommerlekene i Tokyo i 1964 var rideøvelsene lagt til Karuizawa, og under vinter-OL i Nagano i 1998 hadde Karuizawa curling. Karuizawa er således den første byen som har arrangert øvelser både under sommer- og vinter-OL.

Blant nordmenn og svensker er Karuizawa kjent for skøytebanen Karuizawa Skating Center, som hadde verdensmesterskapet i 1963. Her ble de norske favorittene snytt for en tittel av svensken Jonny Nilsson, som i løpet av to dager også sletta tre norske verdensrekorder.

Referanser
----------

1. ↑  Statistikk for Karuizawa

Eksterne lenker
---------------

* (ja) Offisielt nettsted Rediger på Wikidata

* (en) Karuizawa, Nagano – kategori av bilder, video eller lyd på Commons Rediger på Wikidata

* (en) Karuizawa – galleri av bilder, video eller lyd på Commons Rediger på Wikidata
* Karuizawa Internet

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** NDL **·** GeoNames **·** MusicBrainz
 |
**Kārūn** (også stavet **Karoun**) er Irans mest vannførende og eneste seilbare elv. Den er 950 km lang og renner fra Zard Kuh i distriktet Bakhtiari, beliggende i fjellkjeden Zagros. Den forenes med mange bielver, blant annet Dez og Kuhrang, før den passerer gjennom Ahvaz, hovedstaden i provinsen Khuzestan.

Karun fortsetter videre mot Persiabukten og deler seg i de to hovedgrenene Bahmanshir og Haffar i sitt delta, der den sammen med Shatt al-Arab har sitt utløp i gulfen. Den viktige øya Abadan ligger mellom Karuns to grenløp. Havnebyen Khorramshahr er adskilt fra Abadan av Haffar.

Historie
--------

Elvas navn er utledet av navnet på fjellkjeden der den har sin kilde, Kuhrang.

Karun var sete for elam-sivilisasjonen, som vokste frem i dagens Khuzestan for omtrent 5 000 år siden. Stumfilmdokumentaren *Grass: A Nation's Battle for Life* fra 1925 forteller historien om en Bakhtiari-stamme som krysser Karun med 50 000 mennesker og 500 000 dyr.

I to av mange teorier om beliggenheten til Edens hage antas Karun å være elven Gihon som er beskrevet i 1. mosebok.

Under Iran-Irak-krigen stoppet Iran Iraks tidlige fremrykninger i slaget ved Karun. Med begrenset militært materiell, viste Iran frem sin taktikk med «menneskebølgeangrep» der flere tusen frivillige basij-soldater deltok.

Demninger
---------

Flere demninger har blitt bygd eller er under oppføring i Karun, blant andre:

* Shahid-Abbaspur-demningen (Karun 1)
* Masjid-e-Soleiman-demningen (Karun 2)
* Karun 3-demningen
* Karun 4-demningen
* Gotvand-demningen

Fra september 2009 ble Basra-provinsen i det sørlige Irak hardt rammet av Irans anlegging av nye demninger i Karun. Demningene resulterte i høyt saltinnhold i Shatt Al-Arab, som ødela jordbruksareal og truet buskap. Sivile i området ble tvunget til å evakuere.

Referanser
----------

1. ↑  «Den andre elven heter Gihon. Det er den som renner omkring hele Nubia.» (1. mosebok, **2**:13)
2. ↑  «Iraq`s `Garden of Eden` waterway facing catastrophe». Dawn. 10. september 2009. Besøkt 24. oktober 2015.

Eksterne lenker
---------------

* (en) Karun River – kategori av bilder, video eller lyd på Commons Rediger på Wikidata
* *Karun-3, Dam and Hydroelectric Power Plant*, Historie.
* N. Jafarzadeh, S. Rostami, K. Sepehrfar og A. Lahijanzadeh, *Identification of the Water Pollutant Industries in Khuzastan Province*, Iranian Journal of Environmental Health Science & Engineering, Vol. **1**, No. 2, pp. 36-42 (2004).
* *Karun river marshes*, Faktaark, BirdLife International.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |
**Karup lufthavn** (IATA: **KRP**, ICAO: **EKKA**) er en flyplass ved Karup i Midtjylland i Danmark omtrent midt mellom Herning og Viborg. Flyplassen er en sivil lufthavn, men benytter Flyvestation Karups baner. I oktober 2016 ble det besluttet at den skifter navn fra Karup til *Midtjyllands Lufthavn*.

Historie
--------

På foranledning av rekke midt- og vestjyske politikere ble flyplassen åpnet 1. november 1965 i forbindelse med etableringen av den første flyruten mellom Karup og København. Lufthavnens eierkrets besto av Viborg og Ringkjøbing amter samt kommunene Herning, Holstebro, Viborg, Skive, Ikast, Karup, Struer, Ringkøbing, Lemvig og Skjern. Det blev avtalt, at Det Danske Luftfartsselskab – det senere SAS – skulle starte flyvning på ruten, mot at eierne stilte en underskuddsgaranti. Ruten ble dog en suksess, og det ble ikke bruk for garantien. Tvertimot har lufthavnens løpende utvikling kunnet finansieres av driften uten annet offentlige tilskudd enn eiernes opprinnelige innskudd.

I starten var der en enkelt daglig avgang med et 15 personers fly. I dag har lufthavnen 6 daglige avganger på ukedager og 5 rundturer i helgene, operert av Danish Air Transport, som benytter fly av typen ATR 72-202 og MD83.

I 1968 ble lufthavnens første terminal bygget. Inntil da hadde man lånt lokaler på flystasjonen. I 1991 ble den nåværende terminal innviet, *Glashuset på Heden*.
Den nye terminal er tegnet av Arkitektfirmaet Torsten Riis Andersen etter en arkitektkonkurranse

Lemvig og Skjern Kommuner solgte i 2002 sine eierandeler til Karup Kommune.

Ruter og selskaper
------------------

|  | Flyselskap | Destinasjoner |
| --- | --- | --- |
| Danmarks flagg | Danish Air Transport | København |
|

Referanser
----------

* AIP Denmark: Karup – EKKA
* VFR Flight Guide Denmark: Karup – EKKA

Noter
-----

1. ↑  *Karup Lufthavn har fundet sit nye navn*, politiken.dk. Besøkt 16. oktober 2016

Eksterne lenker
---------------

* Offisielt nettsted Rediger på Wikidata

* (en) Karup Airport – kategori av bilder, video eller lyd på Commons Rediger på Wikidata
* Karup Lufthavn
* Flyvestation Karup
* Flyplassinformasjon om EKKA hos World Aero Data
* farecompare.com: Karup Destinations

| * v
* d
* r
Flyplasser i Danmark |
| --- |
| Større | Københavns lufthavn |
| Mindre | Aalborg **·** Aarhus **·** Billund **·** Odense |
| Regionale | Anholt **·** Bornholm **·** Esbjerg **·** Karup **·** Læsø **·** Roskilde **·** Sønderborg |
| Uregelmessig | Thisted **·** Grønholt **·** Stauning |
| **Grønland** | Aasiaat lufthavn  **·** Ilulissat lufthavn  **·** Kangerlussuaq lufthavn  **·** Kulusuk lufthavn  **·** Maniitsoq lufthavn  **·** Narsarsuaq lufthavn  **·** Nerlerit Inaat lufthavn  **·** Nuuk lufthavn  **·** Paamiut lufthavn  **·** Qaanaaq lufthavn  **·** Qaarsut lufthavn  **·** Sisimiut lufthavn  **·** Thule Air Base  **·** Upernavik lufthavn |


|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark
**Tove Kampestuen Heyerdahl** (født 12. september 1972 i Mosjøen) er en norsk skuespiller, dramatiker og sanger. Hun er utdannet ved Statens Teaterhøgskole (1995–1998) og Universitetet i Oslo.

Heyerdahl har vært engasjert ved Det norske teatret, deriblant i *Skjærgårdsflørt*, ved Teater Ibsen (*Gjengangere*) og Trøndelag Teater (*Hamlet*, *Bør Børson*, *Spelemann på taket*, *Rent*). Hun var også musikkansvarlig for *Naken* på Hålogaland Teater. Hun har videre spilt i filmene *Framtiden kommer bakfra*, *Svarte sekunder*, *Elskede Poona* og i serien *Soria Moria*.

I 2007 debuterte Heyerdahl som dramatiker med stykket *Bladersken*. Uroppføringen fant sted på Caféteatret på Grønland i Oslo, Heyerdahl spilte selv en av stykkets to roller. Sveinung Bjelland var hennes motspiller.

Hun opptrådte som vokalist og korist i NRK-programmet *Rondo,* som ble sendt fra 1993 til 1995.

Under artistnavnet Tove K har hun utgitt to soloplater. Den første platen ga hun ut i 2012, og dn andre platen ble lansert i 2016. Hun fremfører sanger som hun selv har komponert til egne tekster.

Hun var gjesteartist under Lillebjørn Nilsens sommerkonsert på Rockefeller i Oslo i juli 2017.

### Diskografi

* *Paying the birds to sing* (2016), Grappa Records
* *Tove K* (2012)

Referanser
----------

1. ↑   ČSFD, ČSFD person-ID 349089[Hentet fra Wikidata]
2. ↑  «BLADERSKEN m/ Tove Kampestuen Heyerdahl og Sveinung Bjelland, fredag 4. mai 2007 kl. 20:00, CAFETEATRET — Underskog». *underskog.no*. Besøkt 22. juli 2017.
3. 1 2  «Vakker melankoli». *torhammero.blogg.no*. Besøkt 22. juli 2017.
4. ↑  «Avisa Nordland - Tove – naken og på engelsk». *www.an.no* **(norsk)**. 4. februar 2016. Besøkt 22. juli 2017. «23 år etter at hun debuterte på NRK TV i beste sendetid, er Tove Kampestuen Heyerdahl klar med sitt andre album.»
5. ↑  «Tove K - Norwegian singer songwriter and actress». *Tove K - Norwegian singer songwriter and actress*. Besøkt 22. juli 2017. [*død lenke*]
6. ↑  «Rockefeller: Bysommer LILLEBJØRN NILSEN + gjesteartist: Tove K (21/07-2017)». *www.rockefeller.no*. Besøkt 22. juli 2017.

Eksterne lenker
---------------

* (en) Tove Kampestuen Heyerdahl på Internet Movie Database Rediger på Wikidata

* (no) Tove Kampestuen Heyerdahl hos Sceneweb Rediger på Wikidata

* (en) Tove Kampestuen Heyerdahl hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz
 |
Den gode hyrde, fra murmaleri i katakombe i Roma, fra ca. år 250
**Hermas hyrden** er en tekst som ble skrevet rundt 140 og ble lest under gudstjenester til langt opp i 400-tallet. Forfatteren antas å være Hermas, en tidligere slave, bror til pave Pius I, og ikke Hermas som er nevnt av Paulus i Romerbrevet (Rom 16,14). Hermas blir regnet som en av kirkefedrene. 

Teksten var ganske viktig i kirkens tidlige fase og av noen ansett som kanonisk, blant annet av Ireneus av Lyon og Tertullianus; den var også inkludert i Codex Sinaiticus. Senere ble den derimot helt klart tilordnet apokryfene. Den er også viktig for forskningen av oldkirken siden kildematerialet fra første halvdel av 200-tallet er svært sparsomt. 

*Hyrden* består av fem visjoner av Hermas, som blir etterfulgt av 12 bud og 10 lignelser. Et gjentatt bilde i teksten er bygging av et tårn som parabel for guds opprettelse av kirken. Skriften spiller en særskilt rolle i utvikling av læren om bot som sakrament, altså skriftemålet. 

*Hyrden* ble skrevet på gresk, det dominerende språket i den kristen menigheten i Roma på denne tiden. En latinsk versjon ble laget kort tid etter, men det er omstridt om det var samme forfatter som det greske original. Bare den latinske versjonen er overlevert fullstendig.

Eksterne lenker
---------------

* The Pastor of Hermas (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** LIBRIS **·** SUDOC **·** NKC
 |
**Karl Hermann von Thile** (født 19. desember 1812 i Berlin, død 26. desember 1889 i samme sted) var en tysk embetsmann i utenrikstjenesten. Han var den første og eneste statssekretær og ansvarlig for utenrikssaker i Det nordtyske forbund. Senere var han også den første statssekretær for utenrikssaker for Det tyske keiserriket.

Liv og virke
------------

Hans far var infanterigeneral Adolf Eduard von Thile. Hermann von Thiele gikk i 1837 inn i Preussens utenrikstjeneste, og i 1838 arbeidet han ved utenriksstasjonen i Roma. De følgende årene arbeidet han i Bern, Wien og London. Fra 1854 til 1859 var han sendemann (tysk: *Gesandter*) i Roma, som etterfølger til Christian Karl Josias  von Bunsen.

I 1862 ble han han under-statssekretær i Preussens utenriksdepartement. Samme år trådte han som mange andre adelige, inn i selskapsklubben Gesetzlose Gesellschaft zu Berlin (Selskapet uten lover, Berlin).

Utenriksminister
----------------

Preussens utenriksdepartement hvor Thile arbeidet, behandlet fra 1870 også Det nordtyske forbunds utenrikssaker, fra 4. januar 1870 med tittelen statssekretær. Etter etableringen av Det tyske keiserrike i 1871 Thile utenriksminister (*Staatssekretär*). Han ble i embetet til 1872, da han måtte gå som følge av en affære med tildelingen av Den sorte ørns orden til den russiske ambassadør Paul von Oubril og den østerrikske ambassadør Alajos Károlyi. Han ble etterfulgt i departementet av Hermann Ludwig von Balan. I realiteten var det i Thiles tjenestid rikskansler Otto von Bismarck som styrte utenrikspolitikken.

Thile etterlot seg en omfangsrik litterær produksjon, som befinner seg i Det anhaltiske deltstatsbibliotek i Dessau. Blant dokumentene finnes korrespondansen med historikeren Alfred von Reumont.

Referanser
----------

1. 1 2 3  Herman v. Petersdorff (1908). «ADB:Thile, Hermann von». Historischen Kommission bei der Bayerischen Akademie der Wissenschaften. Besøkt 3. desember 2015.
2. ↑  Bildung, Bundeszentrale für politische. «Auswärtiges Amt (AA) | bpb». *www.bpb.de*. Besøkt 20. juli 2016.

Litteratur
----------

* (de) Hermann von Petersdorff: «Thile, Hermann von». I *Allgemeine Deutsche Biographie* (ADB). Bind 54, Duncker & Humblot, Leipzig 1908, s. 687–697.
* Ferdinand Gregorovius: *Briefe von Ferdinand Gregorovius an den Staatssekretär Hermann von Thile.* Herausgeber Herman von Petersdorff, Berlin 1894
* J. Sass: *Hermann von Thile und Bismarck. Mit unveröffentlichten Briefen Thiles,* *Preußisches Jahrbuch.* Band 217, S. 257–279.


|  |  |  |
| --- | --- | --- |
| Forgjenger:**Ingen** | **Statssekretær for utenrikssaker**(1871–1872) | Etterfølger:**Hermann Ludwig von Balan** |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI
 |

Portal: Tyskland
**XML Schema** ble publisert som en *W3C Recommendation* i mai 2001, er et *XML schema*-språk. Det ble det første XML schema- eller «XML-form»-språket som fikk status som «anbefalt» fra W3C. Et XML Schema-dokument brukes til å validere XML-dokumenter med hensyn til struktur og innholdsformater.

Ettersom andre XML schema-språk eksisterer, som f.eks. RELAX NG, er det viktig å referere til språket som enten XML Schema eller W3C XML Schema, og alltid med ordet *Schema* med stor forbokstav. Det blir også referert med forkortelsen WXS. En XML Schema-instans kalles XML Schema Definition (XSD), og har som regel filtypen *.xsd*.

I sitt vedlegg av referanser anerkjenner XML Schema-komiteen påvirkningen fra DTD og andre tidlige XML schema-forsøk som
Document Definition Markup Language (DDML), Simple Outline XML (SOX), XML-Data og XML data reduced (XDR). XML Schema-definisjonen har tydelig hentet elementer fra alle disse forslagene, samtidig som det er et kompromiss mellom dem. Av disse språkene er det to som fortsatt er i bruk og videreutvikles: XDR and SOX. Deres sponsorer, Microsoft and Commerce One, har begge annonsert at de ønsker å støtte XML Schema i all nyutvikling, så W3C XML Schema burde være den eneste i familien som kommer til å overleve.

Etter en XML Schema-basert validering, er det mulig å uttrykke et dokuments struktur og innhold gjennom datamodellen som ble forutsatt under valideringen. Denne samlingen av informasjon kalles Post-Schema Validation Infoset (PSVI).

XML Schema-dokumenter er bygd opp etter et gitt mønster eller design. De mest kjente er Salami Slice, Venetian Blind, Russian Doll og Garden of Eden.

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata

* Offisielt nettsted Rediger på Wikidata
* World Wide Web Consortium XML Schema
* Comparing XML Schema Languages
* Design patterns for developing XML Schema documents
* XML Schema Tutorial

|  |  |
| --- | --- |
| Oppslagsverk/autoritetsdata | GND
 |
**XYY-syndrom** er en trisomi hvor en mann har en ekstra versjon av Y-kromosomet. Dette er kjent som en **47,XYY** karyotype. Betegnelsen *syndrom* for denne tilstanden er omdiskutert, siden det er en forholdsvis normal kromosomfeil og brorparten av individer med XYY-syndrom ikke er klar over deres karotype. Ca. 1 av 1000 menn fødes med et ekstra Y-kromosom.

Presentasjon
------------

Det ekstra arvematerialet som cellene innehar, skaper som regel ingen uvanlige fysiske trekk eller medisinske problemer. Derimot er menn med 47,XYY vanligvis høyere enn gjennomsnittet, og gjerne flere centimeter høyere enn sine foreldre og søsken. De fleste menn med 47,XYY er normalt utviklet og er fertile. Siden det eneste fysiske trekk for menn med 47,XYY er høyden, oppdages tilstanden som regel kun gjennom genetisk testing for andre grunner. 

Menn med XYY-syndrom er mer utsatt for lærevansker og utvikler gjerne tale- og språkkunnskaper sent. Tidligere ble det også sagt at 47,XYY menn generelt hadde lavere IQ enn sine søsken, dette er senere blitt motbevist. Forekomsten av 47,XYY barn med atferdsproblemer, men de er noe overrepresentert ved arrestasjoner. Dette kan ha sammenheng med høyden heller enn med aggressiv adferd. I ungdomsårene har mange med XYY-syndrom ekstrem acne.

Årsak
-----

47,XYY er ikke arvet, men kommer av en tilfeldig feil under dannelsen av spermien. Hvis en spermie med ett ekstra Y-kromosom befrukter en eggcelle, vil barnet ha en ekstra versjon av Y-kromosomet i alle sine celler.

Hyppighet
---------

Rundt én av 1000 gutter er født med 47,XYY karotype. Hyppigheten av 47,XYY er ikke påvirket av alderen til foreldrene. Syndromet ble først beskrevet i 1961 da en mann fikk sjekket sin karotype siden han fikk en datter med Downs syndrom.

Se også
-------

* Klinefelter syndrom
* Trippel X syndrom
* Turner syndrom

Referanser
----------

1. 1 2  Manger, L.N. «Are XYY males more prone to aggressive behavior than XY males?». Science Clarified. Besøkt 13. april 2015.
2. ↑  Leggett, Victoria; Jacobs, Patricia; Nation, Kate; Scerif, Gaia; Bishop, Dorothy V. M. (februar 2010). «Neurocognitive outcomes of individuals with a sex chromosome trisomy: XXX, XYY, or XXY: a systematic review». *Dev Med Child Neurol*. 52 (2): 119–129. PMC 2820350 Åpent tilgjengelig. PMID 20059514. doi:10.1111/j.1469-8749.2009.03545.x.

Eksterne lenker
---------------

* The XYY Condition
* XYY Males. An Orientation
* Genetic.org

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND
 |
**Operasjon IRINI** (offisielt: Operation EUNAVFOR MED IRINI) er en militær operasjon i Middelhavet, igangsatt av EU for å gjennomføre FNs våpenembargo mot Libya, vedtatt i 2016. Operasjonen startet 1. april 2020 og var vedtatt å vare til 31. mars 2021. Operasjonen gjennomføres under den felles sikkerhets og forsvarspolitikk.

Bakgrunn
--------

Operasjonen ble igangsatt blant annet på bakgrunn av Berlinkonferansen om Libya i januar 2020. Under konferansen som kom istand etter invitasjon fra Tysklands forbundskansler Angela Merkel, møttes regjeringsmedlemmer fra Algerie, Kina, Egypt, Frankrike, Tyskland, Italia, Russland, Tyrkia, Republikken Kongo, De forente arabiske emirater, Storbritannia og USA, og representanter fra FN, Den afrikanske union, EU og Den arabiske liga.

Formål
------

*IRINI*, som er gresk for fred, fikk som vedtatt hovedformål å gjennomføre FNs våpenembargo ved bruk av satellittutstyr, luftstyrker og maritime styrker, vedtatt i FNs sikkerhetsråds resolusjon 2292 (2016). Operasjonen skulle særlig være opptatt av å inspisere skip i åpen sjø ved Libyas kyst, og som kunne mistenkes å transportere våpen eller annet militært materiell til og fra Libya.

Et sideformål for IRINI skulle være å overvåke og samle informasjon om illegal eksport fra Libya av olje og gass, foreta opplæring av den libyske kystvakt og marine og forebygge nettverk for menneskesmugling og trafficking, det siste særlig ved overvåkning fra luften.

IRINI avløste den liknende *EUNAVFOR MED operation SOPHIA*, som varte fra 22. juni 2015 til 31. mars 2020.

Begrensning
-----------

Ungarn og Østerrike hadde betenkeligheter med å akseptere operasjonen, da de ikke ønsket at de militære styrkene skulle komme i posisjoner der de måtte redde båtflyktninger. Det kom deretter til et kompromiss, som medførte at EU-flåten skulle operere vest for flyktningerutene.

Referanser
----------

1. 1 2  .
2. ↑  «Neue EU-Operation „Irini" endgültig bestätigt – Start am 1. April». *app.handelsblatt.com* **(tysk)**. Besøkt 3. april 2020.
3. 1 2 3 4 5  «EU launches Operation IRINI to enforce Libya arms embargo». *EEAS - European External Action Service - European Commission* **(engelsk)**. Besøkt 3. april 2020.
4. ↑  «Erklæring fra den højtstående repræsentant, Josep Borrell, på Den Europæiske Unions vegne om situationen i Libyen». *www.consilium.europa.eu* **(dansk)**. Besøkt 3. april 2020.
5. ↑  «The Berlin Conference on Libya». *Startseite* **(tysk)**. Besøkt 4. april 2020.
6. ↑  tagesschau.de. «Neue EU-Mission "Irini": Einsatz fernab der Fluchtrouten». *tagesschau.de* **(tysk)**. Besøkt 3. april 2020.

Eksterne lenker
---------------

* Offisielt nettsted Rediger på Wikidata

Portal: Den europeiske union
**Spenn** er avstanden mellom to mellomliggende støtter for en struktur som f. eks. en bjelke eller en bro.
Et spenn kan bestå av en bjelke eller et tau. Den første typen er brukt for broer, den andre for kraftledninger, telefonlinjer, noen typer antenner eller for taubaner.

Skisse av en enkeltstøtters spenn (øverst), og nedbøying påført av en jevnt fordelt last (nederst).
Spenn er en betydelig faktor i å finne styrke og dimensjonen for en bjelke og som igjen bestemmer det maksimale bøyemoment og nedbøyning. Maksimalt bøyemoment {\displaystyle M\_{max}} og nedbøyning {\displaystyle \delta \_{max}} i skissen til høyre av en bjelke er funnet ved hjelp av formelene:

{\displaystyle M\_{max}={\frac {qL^{2}}{8}}}
{\displaystyle \delta \_{max}={\frac {5M\_{max}L^{2}}{48EI}}={\frac {5qL^{4}}{384EI}}}
der 

{\displaystyle q} = Jevnt fordelt belastning
{\displaystyle L} = Lengde mellom de to støttene (spenn)
{\displaystyle E} = Elastisitetsmodul
{\displaystyle I} = Det annet arealmoment
Merk at maksimalt bøyemoment og nedbøyning oppstår midt mellom de to støttene. Av dette følger det at hvis spennet blir doblet, vil maksimalt moment (og med det spenningen) firedobles, og nedbøyningen vil øke med en faktor på seksten.

Referanser
----------

1. ↑  Gere, James M.; Goodno, Barry J. (2013). *Mechanics of Materials* (Eighth utg.). s. 1086. ISBN 978-1-111-57773-5.
| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| U23-EM i friidrett |
| Sølv | Gävle 2019 |  800 m |

**Spencer Thomas** (født 26. august 1997) er en britisk mellomdistanseløper. Hans fremste internasjonale meritt er sølv på 800 meter under U23-EM i friidrett 2019.

Idrettskarriere
---------------

Thomas ble engelsk U17-mester på 800 meter i 2013, og han kom på fjerdeplass på 800 meter under det engelske U20-mesterskapet i 2014. Under det britiske mesterskapet innendørs i 2015 kom han på femteplass på 800 meter, og han ble engelsk U20-mester innendørs på 800 meter samme år. Han kom på tredjeplass på 800 meter under det engelske U20-mesterskapet utendørs, og han deltok i Junior-EM i friidrett 2015, der han ble slått ut i semifinalen på 800 meter.

I 2016 fikk han sølv på 800 meter under det engelske U20-mesterskapet innendørs, og han fikk sølv på 800 meter under Britisk mesterskap i friidrett innendørs 2016. Han kom på tredjeplass på 800 meter under engelske U20-mesterskapet utendørs, og han ble tatt ut til å delta i U20-VM i friidrett 2016, der han ble slått ut i forsøksheatet på 800 meter. Under Britisk mesterskap i friidrett innendørs 2017 fikk han bronse på 800 meter, og utendørs ble han nummer tre på 800 meter under det engelske U23-mesterskapet.

Han ble nummer fire på 800 meter under Britisk mesterskap i friidrett innendørs 2017. Under det engelske U23-mesterskapet utendørs kom han på andreplass på 800 meter, og i det britiske mesterskapet utendørs ble han slått ut i forsøksheatet på 800 meter. I 2019 kom han på tredjeplass på 800 meter i det britiske innendørsmesterskapet, og han vant 800 meter i det engelske U23-mesterskapet og det britiske mesterskapet utendørs. Under U23-EM i friidrett 2019 kom han på andreplass på 800 meter, bak Mateusz Borkowski.

Han konkurrerte lite i 2020 og 2021.

Referanser
----------

1. ↑   World Athletics Database, World Athletics utøver-ID 293786[Hentet fra Wikidata]
2. 1 2 3  World Athletics - *Spencer Thomas - Results*, besøkt 27. mai 2022.

Eksterne lenker
---------------

* (en) Spencer Thomas – World Athletics Rediger på Wikidata
* (en) Profil hos The Power of 10
**«Tomorrow Is a Long Time»** er en amerikansk sang med melodi og tekst av Bob Dylan. Den er utgitt på samlealbumet *Bob Dylan Greatest Hits Volume II*, som kom på markedet i 1971.

Det er en eksklusiv liveinnspilling fra Dylans *Town Hall Concert* i New York City, 12. april 1963.

Den ble også utgitt på den sjeldne trippel-LP-samlingen *Masterpieces* (1978).

En demo av «Tomorrow Is a Long Time» ble spilt inn i New York City i desember 1962 som en del av «The Witmark Demos», en studiosession som har blitt vanlig bootlegged i årenes løp.

Selv om andre sanger fra samme sessionen har blitt offisielt utgitt, er dette opptaket fremdeles kun tigjengelig på bootleg.

Han fremførte også sangen på Skip Weshner Show (WBAI Studios) i New York City i februar 1963.

En annen verjon av samme sang ble spilt inn under sessionen til albumet *New Morning* i Studio E, Columbia Recording Studio, New York City, 4. juni 1970. Produsent var Bob Johnston. Den har også blitt bootlegged.

Flere versjoner av sangen ble utgitt før Dylans Town Hall-innspilling. Ian & Sylvia spilte inn sangen på plate i 1964 og Odetta inkluderte den på albumet *Odetta Sings Dylan* fra 1965.

Elvis Presley spilte inn sin versjon i RCA Studio B, Nashville, 26. mai 1966. Sangen ble utgitt på lydsporet-LP-platen til spillefilmen *Spinout* (RCA Victor LSP 3702 (stereo) og RCA Victor LPM 3702 (mono)) 31. oktober 1966. Produsent var Felton Jarvis. Dylan sa at dette var hans favoritt-coverversjon blant hans sanger.

Coverversjoner
--------------

* Elvis Presley
* Joan Baez
* The Black Family (band)
* Judy Collins
* Nickel Creek
* Sandy Denny
* Dion
* Nick Drake
* Dream City Film Club
* Chris Hillman
* Danielle Howle
* The Kingston Trio
* Nationalteatern
* The Silkie
* Rosalie Sorrels
* Rod Stewart

Norsk versjon
-------------

Randi Hansen har skrevet en norsk tekst. Den norske tittelen er «Hvor godt det ble å våkne». Sangen ble utgitt på LP-platen *Ho Randi* (NorDisc NORLP 404) i 1979.

Referanser
----------

1. ↑  Bob Dylan | Bob Dylans Greatest hits Vol. 2
2. ↑  Bjorner's Still on the Road
3. ↑  Bob Dylan: Masterpieces
4. ↑  Bjorner's Still on the Road
5. ↑  Bjorner's Still on the Road
6. ↑  Bjorner's Still on the Road
7. ↑  «Sessions 1960's». Arkivert fra originalen 12. oktober 2008. Besøkt 6. februar 2019.
8. ↑  Elvis Discography 1966
9. ↑  «Sessions 1960's». Arkivert fra originalen 12. oktober 2008. Besøkt 6. februar 2019.
10. ↑  «The Black Family – Discography». Arkivert fra originalen 4. januar 2009. Besøkt 10. oktober 2009.
11. ↑  Se plateetiketten